LABRADORIT. 
113 
mintáz augit aggregátum, a nefrit pedig (azamphibol aggregátuma) mint az augitos 
ásvány változásainak productuma tekinthető. 
Most már ki lehet mutatni, hogy a nephrit lelethelyein az augit termékek az 
uralkodók oly annyira, miszerint a Bogdanovics által augit-syeniteknek nevezett- 
termékekben csak augit, orthoklas és plagioklas mutatkozik. 
Legeza Viktor. 
LÁBRA DÓRIT. 
(Pylaew «Drágakövek» czímű orosz nyelven írt műve után.) 
Labrador. Oeil de boeuf. Vitro opalino. Labradorstone. Ökörszem. A labra- 
dorit, a mint tudva van, a mésznátron-földpátok csoportjába tartozik és a triklin 
rendszerben kristályodik. Ipari használhatóságát tekintve, csak a grönlandi és 
indiai labradoritok alkalmasak a kisebb pipere-árúk feldolgozására. A grönlandi 
sötét-kék színű, s külsőleg a macska szemére emlékeztet; lelethelye a Labrador 
fokához közel fekvő Szt. Pál szigete. Az indiai labrador sárgás-tejszintí, de az előb¬ 
binél sokkal erősebb színjátékkal. A jobb minőségű indiai labradorit csiszolt álla¬ 
potban fényével és színjátékával igen emlékeztet a páva tollára. Jó minőségű 
labradoritot találnak még Oroszországban a kievi guberniumban és Finnországban 
Ojamonál; található még hömpölyök alakjában Moszkva alatt és Szt.-Pétervár 
környékén a Pulkovka pataknál. Ez utóbbi helyen az úgynevezett Kalinkin hídnál 
az utczán találtak egy nagy labradorit hömpölyt, a melyet a devonshiri herczeg 
1000 rubelért vett meg. Egy másik hömpölyt is találtak 1855-ben a volkov-telepen 
5 öl mélységben, a melynek súlya 928 font volt, ezt a császári tudományos akadé¬ 
mia múzeumában őrzik. 
A kievi labradoritot kolonnák, ablakpárkányok, lépcsők stb. készítésére 
használják, újabban sírköveket is készítenek belőle. A finnországi és kievi labra- 
doritokból más apróbb tárgyakat is készítenek, melyek gyémántokkal és más 
nemesebb drágakövekkel ékesítve szerepeltek egyes kiállításokon is (londoni, 
párizsi). Ezen labradoritnak színe világos szürke, kiváló saphir árnyalattal, de 
törékenysége miatt kis tárgyak feldolgozására nem nagyon alkalmas. 
Kiváló minőségű labradorit található valahol Nyugat-Amerikában és Tibet 
hegyeiben, színe a tiszta fehértől egészen a tűzvörösig vagy zöldig változik ; szín¬ 
játéka a nemes opált közelíti meg. 
Legeza Viktor. 
Földtani Közlöny. XXIII. köt. 1893. 
(87) 
8 
